Albina Malerba/Për n’amisa
Artorn

Për n’amisa 

‘T ses colin-a
e ‘t ses vis. Ij brombo
a serco carësse ‘d sol
e la sèira ‘l càud d’un falò
 
Ciarlatan sj’èire
‘s perdoma daré dl’ùltim
gieugh d’ombra:
na giolà d’infansia
për feje la svergna al savi
ch’a l’ha nòm temp
 
A l’ha ‘n sens la lun-a
e la neuit ciance
da sgheiré coma stèile
për j’euj ‘d n’amis
 
Meuire a sarà mach
torné sla colin-a
baragne cioche
vigne s-ciancà
tra tèra e cel
Leteratura piemontèisa
Poesìa
Albina Malerba